Montblanc (Katalunia)

Montblanc Kataluniako udalerria da, Conca de Barberà eskualdeko burua, Tarragonako probintzian kokatua.

2008ko urtarrilaren 1eko erroldan, 7.069 biztanle zituen. 91,11 km²-ko azalera du.

Toponimoa 

Izena alde zaharrean dagoen muinoari zor dio, Pla de Santa Barbara izeneko eremuari. Mendi horretan (mont, katalanez) ez zegoen ez baratzerik ez nekazaritza-sororik, oso emankorra ez zela usteagatik (albis edo zuria,  Erdi Aroko katalanez, gerora blanch), Montblanch izena sortu zen bi ezaugarri horien elkartuta. Udalerriaren egungo izena (Montblanc) indarrean dagoen araudi katalanarekin idazten da, hots, bukaerako 'h' gorrak kenduta.

Ondarea 

Herrigune zaharra 1947an Monumentu eta Arte Multzo izendatu zuten. Eta, 1998an, UNESCOk Gizateriaren Ondaretzat hartu zituen udalerriko labar-pinturak, Iberiar penintsularen ingurune mediterraneoko labar artearen barruan.

Historia 

Pintura paleolitikoak aurkitu dira udalerriko kobazuloetan. K.a. IV. eta II. mendeen artean iberiar tribuak bazeuden, kosetaniak edo zesetanoak, Pla Santa Barbaran. Gure aroaren hasierako erromatarren aztarnak ere aurkitu ziren.
Gaur egungo hiribildua Aragoiko Alfontso II.ak sortu zuen 1163an. Azkar hazi zen lortutako pribilegio errealei esker, bai eta merkatu eta ganadu azokei esker ere.
Garai honetan herriko obrarik garrantzitsuenak eraiki ziren: harresia (31 dorre eta 5 aterekin), Santa Maria eliza, San Martzial ospitalea eta Alenyatarren jauregia. Hiribilduaren erditik igarotzen den Riuot ubidea estali zen eta errotak, zubiak, espetxea eta abar eraiki ziren.

Demografia

Ikus, gainera 
 Tarragonako udalerrien zerrenda

Kanpo estekak 

Conca de Barberàko udalerriak
Tarragonako udalerriak